CELEX: 32016R0909
Language: ro
Date: 2016-03-01 00:00:00
Title: Regulamentul delegat (UE) 2016/909 al Comisiei din 1 martie 2016 de completare a Regulamentului (UE) nr. 596/2014 al Parlamentului European și al Consiliului cu privire la standardele tehnice de reglementare pentru conținutul notificărilor care trebuie transmise autorităților competente și compilarea, publicarea și actualizarea listei notificărilor (Text cu relevanță pentru SEE)

10.6.2016   
            
            
               RO
            
            
               Jurnalul Oficial al Uniunii Europene
            
            
               L 153/13
            
         REGULAMENTUL DELEGAT (UE) 2016/909 AL COMISIEI
   din 1 martie 2016
   de completare a Regulamentului (UE) nr. 596/2014 al Parlamentului European și al Consiliului cu privire la standardele tehnice de reglementare pentru conținutul notificărilor care trebuie transmise autorităților competente și compilarea, publicarea și actualizarea listei notificărilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (Regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 4 alineatul (4) al treilea paragraf,
   întrucât:
   
               (1)
            
            
               Regulamentul delegat al Comisiei care urmează să fie adoptat în conformitate cu articolul 27 alineatul (3) al treilea paragraf din Regulamentul (UE) nr. 600/2014 al Parlamentului European și al Consiliului (2) prevede prezentări permanente de date de referință de identificare pentru instrumentele financiare admise la tranzacționare. În schimb, articolul 4 din Regulamentul (UE) nr. 596/2014 prevede ca locurile de tranzacționare să notifice o singură dată autorităților lor competente detaliile instrumentelor financiare care fac obiectul unei cereri de admitere la tranzacționare, care sunt admise la tranzacționare sau care sunt tranzacționate și încă o dată, ulterior, atunci când un instrument financiar încetează să mai fie tranzacționat sau admis la tranzacționare. Sub rezerva acestei diferențe în materie de obligații de raportare în temeiul Regulamentului (UE) nr. 596/2014 și al regulamentului delegat menționat anterior, obligațiile de raportare prevăzute de prezentul regulament ar trebui aliniate cu obligațiile de raportare prevăzute de regulamentul delegat sus-menționat, astfel încât să se reducă sarcina administrativă pentru entitățile cărora le revin astfel de obligații.
            
         
               (2)
            
            
               Pentru a permite utilizarea eficace și eficientă a listei notificărilor instrumentelor financiare, locurile de tranzacționare ar trebui să efectueze notificări complete și exacte ale instrumentelor financiare. Din aceleași motive, este necesar ca autoritățile competente să monitorizeze și să evalueze exhaustivitatea și acuratețea notificărilor instrumentelor financiare primite de la locurile de tranzacționare și să le informeze cu promptitudine cu privire la orice lacună sau inexactitate identificată. În mod similar, Autoritatea Europeană pentru Valori Mobiliare și Piețe (ESMA) ar trebui să monitorizeze și să evalueze exhaustivitatea și acuratețea notificărilor primite din partea autorităților competente și să le informeze cu promptitudine cu privire la orice lacună sau inexactitate identificată.
            
         
               (3)
            
            
               Lista notificărilor instrumentelor financiare ar trebui publicată de ESMA într-un format electronic care să poată fi citit automat și să poată fi descărcat, pentru a facilita utilizarea eficientă și schimbul de date.
            
         
               (4)
            
            
               Prezentul regulament are la bază proiectele de standarde tehnice de reglementare transmise Comisiei de către ESMA. ESMA a efectuat consultări publice deschise cu privire la proiectele de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în temeiul articolului 37 din Regulamentul (UE) nr. 1095/2010 al Parlamentului European și al Consiliului (3).
            
         
               (5)
            
            
               Pentru a asigura buna funcționare a piețelor financiare, este necesar ca prezentul regulament să intre în vigoare în regim de urgență și ca dispozițiile prezentului regulament să se aplice de la aceeași dată ca și cele prevăzute în Regulamentul (UE) nr. 596/2014,
            
         ADOPTĂ PREZENTUL REGULAMENT:
   Articolul 1
   Notificările instrumentelor financiare efectuate în temeiul articolului 4 alineatul (1) din Regulamentul (UE) nr. 596/2014 includ toate detaliile menționate în tabelul 2 din anexa la prezentul regulament care se referă la instrumentele financiare în cauză.
   Articolul 2
   (1)   Autoritățile competente monitorizează și evaluează, prin intermediul proceselor automatizate, dacă notificările primite în temeiul articolului 4 alineatul (1) din Regulamentul (UE) nr. 596/2014 respectă cerințele prevăzute la articolul 1 din prezentul regulament și la articolul 2 din Regulamentul de punere în aplicare (UE) (UE) 2016/378 al Comisiei (4).
   (2)   Operatorii locurilor de tranzacționare sunt informați utilizând procese automatizate, fără întârziere, cu privire la orice lacună a notificărilor primite și la orice situație de netransmitere a notificărilor înainte de termenul specificat la articolul 1 din Regulamentul de punere în aplicare (UE) 2016/378.
   (3)   Autoritățile competente transmit ESMA, prin intermediul proceselor automatizate, notificări complete și exacte ale instrumentelor financiare, în temeiul articolului 1.
   În ziua următoare datei primirii notificărilor instrumentelor financiare în conformitate cu articolul 4 alineatul (2) din Regulamentul (UE) nr. 596/2014, ESMA consolidează, prin intermediul proceselor automatizate, notificările primite din partea fiecărei autorități competente.
   (4)   ESMA monitorizează și evaluează, prin intermediul proceselor automatizate, dacă notificările primite din partea autorităților competente sunt complete și exacte și respectă standardele și formatele aplicabile specificate în tabelul 3 din anexa la Regulamentul de punere în aplicare (UE) 2016/378.
   (5)   ESMA informează fără întârziere autoritățile competente în cauză, utilizând procese automatizate, cu privire la orice lacună a notificărilor transmise și la orice situație de netransmitere a notificărilor înainte de termenul specificat la articolul 1 alineatul (3) din Regulamentul de punere în aplicare (UE) 2016/378.
   (6)   ESMA publică pe site-ul său internet, prin intermediul proceselor automatizate, lista completă a notificărilor într-un format electronic care să poată fi descărcat și citit automat.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 3 iulie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 173, 12.6.2014, p. 1.
   
      (2)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).
   
      (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
   
      (4)  Regulamentul de punere în aplicare (UE) 2016/378 al Comisiei din 11 martie 2016 de stabilire a standardelor tehnice de punere în aplicare cu privire la momentul, formatul și modelul de transmitere a notificărilor către autoritățile competente în conformitate cu Regulamentul (UE) nr. 596/2014 al Parlamentului European și al Consiliului (JO L 72, 17.3.2016, p. 1).
   
      ANEXĂ
      
         Notificări ale instrumentelor financiare efectuate în temeiul articolului 4 alineatul (1) din Regulamentul (UE) nr. 596/2014
      
      
         Tabelul 1
      
      
         Clasificarea instrumentelor financiare derivate pe mărfuri și certificate de emisii în tabelul 2 (câmpurile 35-37)
      
      
                  Produs de bază
               
               
                  Subprodus
               
               
                  Alt subprodus
               
            
                  „AGRI” – Agricol
               
               
                  „GROS” – Cereale și semințe oleaginoase
               
               
                  „FWHT” – Grâu furajer
                  „SOYB” – Soia
                  „CORN” – Porumb
                  „RPSD” – Rapiță
                  „RICE” – Orez
                  „OTHR” – Altele
               
            
                  „SOFT” – Perisabile
               
               
                  „CCOA” – Cacao
                  „ROBU” – Cafea Robusta
                  „WHSG” – Zahăr alb
                  „BRWN” – Zahăr brut
                  „OTHR” – Altele
               
            
                  „POTA” – Cartofi
               
               
                   
               
            
                  „OOLI”– Ulei de măsline
               
               
                  „LAMP” – Lampant
               
            
                  „DIRY”– Lactate
               
               
                   
               
            
                  „FRST” – Produse forestiere
               
               
                   
               
            
                  „SEAF” – Fructe de mare
               
               
                   
               
            
                  „LSTK” – Șeptel
               
               
                   
               
            
                  „GRIN” – Cereale
               
               
                  „MWHT” – Grâu pentru morărit
               
            
                  „NRGY” – Energie
               
               
                  „ELEC” – Electricitate
               
               
                  „BSLD” – Sarcină de bază
                  „FITR” – Drepturi financiare de transport
                  „PKLD” – La orele de vârf
                  „OFFP” – În afara orelor de vârf
                  „OTHR” – Altele
               
            
                  „NGAS” – Gaze naturale
               
               
                  „GASP” – GASPOOL
                  „LNGG” – LNG
                  „NBPG” – National Balancing Point (NBP)
                  „NCGG” – NetConnect Germany (NCG)
                  „TTFG” – Title Transfer Facility (TTF)
               
            
                  „OILP” – Petrol
               
               
                  „BAKK” – Bakken
                  „BDSL” – Biomotorină
                  „BRNT” – Brent
                  „BRNX” – Brent NX
                  „CNDA” – Canadian
                  „COND” – Condensat
                  „DSEL” – Diesel
                  „DUBA” – Dubai
                  „ESPO” – ESPO
                  „ETHA” – Etanol
                  „FUEL” – Combustibil
                  „FOIL” – Păcură
                  „GOIL” – Motorină
                  „GSLN” – Benzină
                  „HEAT” – Combustibil pentru încălzire
                  „JTFL” – Combustibil pentru avioane cu reacție
                  „KERO” – Kerosen
                  „LLSO” – Light Louisiana Sweet (LLS)
                  „MARS” – Mars
                  „NAPH” – Nafta
                  „NGLO” – NGL
                  „TAPI” – Tapis
                  „URAL” – Urals
                  „WTIO” – WTI
               
            
                  „COAL” – Cărbune
                  „INRG” – Inter Energy
                  „RNNG” – Energie din surse regenerabile
                  „LGHT” – Fracții ușoare
                  „DIST” – Distilate
               
               
                   
               
            
                  „ENVR” – Ecologic
               
               
                  „EMIS” – Emisii
               
               
                  „CERE” – CER
                  „ERUE” – ERU
                  „EUAE” – EUA
                  „EUAA” – EUAA
                  „OTHR” – Altele
               
            
                  „WTHR” – Meteo
                  „CRBR” – Legat de carbon
               
               
                   
               
            
                  „FRGT” – Marfă
               
               
                  „WETF” – În stare lichidă
               
               
                  „TNKR” – Autocisterne
               
            
                  „DRYF” – În stare solidă
               
               
                  „DBCR” – Transportatori de mărfuri solide în vrac
               
            
                  „CSHP” – Nave-container
               
               
                   
               
            
                  „FRTL” – Îngrășământ
               
               
                  „AMMO” – Amoniac
                  „DAPH” – DAP (Diamoniu fosfat)
                  „PTSH” – Potasă
                  „SLPH” – Sulf
                  „UREA” – Uree
                  „UAAN” – UAN (uree și nitrat de amoniu)
               
               
                   
               
            
                  „INDP” – Produse industriale
               
               
                  „CSTR” – Construcții
                  „MFTG” – Prelucrare
               
               
                   
               
            
                  „METL” – Metale
               
               
                  „NPRM” – Neprețioase
               
               
                  „ALUM” – Aluminiu
                  „ALUA” – Aliaj de aluminiu
                  „CBLT” – Cobalt
                  „COPR” – Cupru
                  „IRON” – Minereu de fier
                  „LEAD” – Plumb
                  „MOLY” – Molibden
                  „NASC” – NASAAC
                  „NICK” – Nichel
                  „STEL” – Oțel
                  „TINN” – Staniu
                  „ZINC” – Zinc
                  „OTHR” – Altele
               
            
                  „PRME” – Prețioase
               
               
                  „GOLD” – Aur
                  „SLVR” – Argint
                  „PTNM” – Platină
                  „PLDM” – Paladiu
                  „OTHR” – Altele
               
            
                  „MCEX” – Exotic multi-produse (Multi Commodity Exotic)
               
               
                   
               
               
                   
               
            
                  „PAPR” – Hârtie
               
               
                  „CBRD” – Carton ondulat pentru ambalaje
                  „NSPT” – Ziare
                  „PULP” – Pastă de celuloză
                  „RCVP” – Hârtie reciclată
               
               
                   
               
            
                  „POLY” – Polipropilenă
               
               
                  „PLST” – Plastic
               
               
                   
               
            
                  „INFL” – Inflație
               
               
                   
               
               
                   
               
            
                  „OEST” – Statistici economice oficiale
               
               
                   
               
               
                   
               
            
                  „OTHC” – Altele C10, astfel cum sunt definite în tabelul 10.1 secțiunea „Alte instrumente financiare derivate C10” din anexa III la Regulamentul delegat al Comisiei care completează Regulamentul (UE) nr. 600/2014 în ceea ce privește standardele tehnice de reglementare referitoare la cerințele în materie de transparență pentru locurile de tranzacționare și firmele de investiții în legătură cu obligațiunile, produsele financiare structurate, certificatele de emisii și instrumentele financiare derivate.
               
               
                  „DLVR” – Livrabile
                  „NDLV” – Nelivrabile
               
               
                   
               
            
                  „OTHR” – Altele
               
               
                   
               
               
                   
               
            
         
      
         Tabelul 2
      
      
         Conținutul notificărilor care trebuie transmise autorităților competente în conformitate cu articolul 4 alineatul (1) din Regulamentul (UE) nr. 596/2014
      
      
                  Nr.
               
               
                  Câmp
               
               
                  Conținut de raportat
               
            
                  
                     Câmpuri generale
                  
               
            
                  1
               
               
                  Cod de identificare a instrumentului
               
               
                  Codul utilizat pentru a identifica instrumentul financiar.
               
            
                  2
               
               
                  Denumire completă a instrumentului
               
               
                  Denumirea completă a instrumentului financiar
               
            
                  3
               
               
                  Clasificare instrumente
               
               
                  Taxonomia utilizată pentru clasificarea instrumentului financiar.
                  Se furnizează un cod CFI complet și exact.
               
            
                  4
               
               
                  Indicator de instrumente financiare derivate pe mărfuri
               
               
                  Se indică dacă instrumentul financiar se încadrează în definiția instrumentelor financiare derivate pe mărfuri prevăzută la articolul 2 alineatul (1) punctul (30) din Regulamentul (UE) nr. 600/2014.
               
            
                  
                     Câmpuri privind emitentul
                  
               
            
                  5
               
               
                  Identificator al emitentului sau al operatorului locului de tranzacționare
               
               
                  LEI al emitentului sau al operatorului locului de tranzacționare.
               
            
                  
                     Câmpuri privind locul
                  
               
            
                  6
               
               
                  Loc de tranzacționare
               
               
                  Codul MIC de segment pentru locul de tranzacționare sau operatorul independent, acolo unde este disponibil, în caz contrar codul MIC de funcționare.
               
            
                  7
               
               
                  Denumire scurtă a instrumentului financiar
               
               
                  Denumirea scurtă a instrumentului financiar în conformitate cu ISO 18774.
               
            
                  8
               
               
                  Cerere de admitere la tranzacționare de către emitent
               
               
                  Se precizează dacă emitentul instrumentului financiar a solicitat sau a aprobat tranzacționarea sau admiterea la tranzacționare a instrumentelor sale financiare într-un loc de tranzacționare.
               
            
                  9
               
               
                  Data aprobării admiterii la tranzacționare
               
               
                  Data și ora la care emitentul a aprobat admiterea la tranzacționare sau tranzacționarea instrumentelor sale financiare într-un loc de tranzacționare.
               
            
                  10
               
               
                  Data cererii de admitere la tranzacționare
               
               
                  Data și ora cererii de admitere la tranzacționare în locul de tranzacționare.
               
            
                  11
               
               
                  Data admiterii la tranzacționare sau data primei tranzacționări
               
               
                  Data și ora admiterii la tranzacționare în locul de tranzacționare sau data și ora la care instrumentul a fost tranzacționat pentru prima dată ori la care locul de tranzacționare a primit pentru prima dată un ordin sau o cotație.
               
            
                  12
               
               
                  Data încetării
               
               
                  Data și ora la care instrumentul financiar încetează să fie tranzacționat sau admis la tranzacționare în locul de tranzacționare.
                  În cazul în care aceste date și ore nu sunt disponibile, câmpul nu se completează.
               
            
                  
                     Câmpuri noționale
                  
               
            
                  13
               
               
                  Moneda noțională 1
               
               
                  Moneda în care este exprimată valoarea noțională.
                  În cazul unui contract derivat pe rata dobânzii sau pe valută, moneda este moneda noțională a segmentului 1 sau moneda 1 a perechii.
                  În cazul opțiunilor de schimb (swaption) în care swapul-suport este într-o singură valută, aceasta va fi reprezentată de moneda noțională a swapului-suport. În cazul opțiunilor de schimb (swaption) în care elementul-suport este exprimat în mai multe valute, moneda este moneda noțională a segmentului 1 al swapului.
               
            
                  
                     Câmpuri privind obligațiunile sau alte forme de titluri de creanță securitizate
                  
               
            
                  14
               
               
                  Valoare nominală totală emisă
               
               
                  Valoarea nominală totală emisă, exprimată în valoare monetară.
               
            
                  15
               
               
                  Data scadenței
               
               
                  Data scadenței instrumentului financiar raportat.
                  Câmpul se aplică instrumentelor de datorie cu o scadență precizată.
               
            
                  16
               
               
                  Moneda valorii nominale
               
               
                  Moneda valorii nominale pentru instrumentele de datorie.
               
            
                  17
               
               
                  Valoare nominală pe unitate/valoare tranzacționată minimă
               
               
                  Valoarea nominală a fiecărui instrument. Dacă aceasta nu este disponibilă, se completează valoarea tranzacționată minimă.
               
            
                  18
               
               
                  Rată fixă
               
               
                  Procentajul randamentului cu rată fixă al unui instrument de datorie atunci când este păstrat până la scadență, exprimat ca procent.
               
            
                  19
               
               
                  Identificator al indicelui/indicelui de referință al unei obligațiuni cu rată variabilă
               
               
                  În cazul în care există un identificator.
               
            
                  20
               
               
                  Denumire a indicelui/indicelui de referință al unei obligațiuni cu rată variabilă
               
               
                  În cazul în care nu există niciun identificator, denumirea indicelui.
               
            
                  21
               
               
                  Termen al indicelui/indicelui de referință al unei obligațiuni cu rată variabilă
               
               
                  Termenul indicelui/indicelui de referință al unei obligațiuni cu rată variabilă. Termenul se exprimă în zile, săptămâni, luni sau ani.
               
            
                  22
               
               
                  Marjă în puncte de bază pentru indicele/indicele de referință al unei obligațiuni cu rată variabilă
               
               
                  Numărul de puncte de bază superior sau inferior indicelui utilizat pentru a calcula un preț.
               
            
                  23
               
               
                  Vechime a obligațiunii
               
               
                  Se identifică tipul de obligațiune: cu rang prioritar, de tip mezanin, subordonată sau inferioară.
               
            
                  
                     Câmpuri privind instrumentele financiare derivate și instrumentele financiare derivate securitizate
                  
               
            
                  24
               
               
                  Dată de expirare
               
               
                  Data expirării instrumentului financiar. Câmpul se aplică numai instrumentelor financiare derivate cu o dată de expirare precizată.
               
            
                  25
               
               
                  Multiplicator de preț
               
               
                  Numărul de unități ale instrumentului-suport reprezentat de un singur contract cu instrumente financiare derivate.
                  Pentru instrumentele future sau option pe un indice, suma pentru fiecare punct al indicelui.
                  Pentru spread bet-uri, variația prețului instrumentului-suport pe care se bazează spread bet-ul.
               
            
                  26
               
               
                  Codul instrumentului-suport
               
               
                  Codul ISIN al instrumentului-suport.
                  Pentru certificatele de depozit americane (ADR), certificatele de depozit globale (GDR) și instrumente similare, codul ISIN al instrumentului financiar pe care se bazează instrumentele în cauză.
                  Pentru obligațiunile convertibile, codul ISIN al instrumentului în care poate fi convertită obligațiunea.
                  Pentru instrumentele financiare derivate sau alte instrumente care au un instrument-suport, codul ISIN al instrumentului-suport, în cazul în care acesta din urmă este admis la tranzacționare sau tranzacționat într-un loc de tranzacționare. În cazul în care instrumentul-suport este un dividend în acțiuni, atunci codul instrumentului aferent acțiunii care stă la baza dividendelor.
                  În cazul swapurilor pe riscul de credit, ar trebui furnizat codul ISIN al obligației de referință.
                  În cazul în care elementul-suport este un indice și are un cod ISIN, codul ISIN al indicelui respectiv.
                  În cazul în care instrumentul-suport este un coș, se includ codurile ISIN ale fiecărui constituent al coșului care este admis la tranzacționare sau care este tranzacționat într-un loc de tranzacționare. Prin urmare, câmpurile 26 și 27 sunt raportate de câte ori este necesar pentru a se enumera toate instrumentele din coș.
               
            
                  27
               
               
                  Emitent-suport
               
               
                  În cazul în care instrumentul face trimitere mai degrabă la un emitent decât la un singur instrument, codul LEI al emitentului.
               
            
                  28
               
               
                  Denumire a indicelui-suport
               
               
                  În cazul în care instrumentul-suport este un indice, denumirea indicelui.
               
            
                  29
               
               
                  Termen al indicelui-suport
               
               
                  În cazul în care instrumentul-suport este un indice, termenul indicelui.
               
            
                  30
               
               
                  Tip de opțiune
               
               
                  Se indică dacă respectivul contract pe instrumente financiare derivate este de tip call (dreptul de a cumpăra un anumit activ-suport) sau put (dreptul de a vinde un anumit activ-suport) ori dacă nu se poate stabili dacă este de tip call sau put la momentul executării. În cazul opțiunilor de schimb (swaption), acesta este:
                  
                              —
                           
                           
                              „put”, în cazul opțiunii de schimb (swaption) privind beneficiarul în care cumpărătorul are dreptul de a încheia un contract swap ca beneficiar cu rată fixă;
                           
                        
                              —
                           
                           
                              „call”, în cazul opțiunii de schimb (swaption) privind plătitorul în care cumpărătorul are dreptul de a încheia un contract swap ca plătitor cu rată fixă.
                           
                        În cazul opțiunilor cap și floor, acesta este:
                  
                              —
                           
                           
                              „put”, în cazul unui floor.
                           
                        
                              —
                           
                           
                              „call”, în cazul unui cap.
                           
                        Câmpul se aplică numai instrumentelor financiare derivate care sunt opțiuni sau warranturi.
               
            
                  31
               
               
                  Preț de exercitare
               
               
                  Prețul prestabilit la care titularul va trebui să cumpere sau să vândă instrumentul-suport sau o indicație că prețul nu poate fi stabilit la momentul executării.
                  Câmpul se aplică numai în cazul opțiunilor sau al warranturilor în privința cărora prețul de exercitare poate fi stabilit la momentul executării.
                  În cazul în care prețul nu este disponibil în momentul respectiv, dar urmează să fie stabilit, valoarea este „PNDG”.
                  În cazul în care nu se aplică prețul de exercitare, câmpul nu se completează.
               
            
                  32
               
               
                  Monedă a prețului de exercitare
               
               
                  Moneda în care este exprimat prețul de exercitare.
               
            
                  33
               
               
                  Stil de exercitare a opțiunii
               
               
                  Se indică dacă o opțiune poate fi exercitată numai la o dată fixă (stil european și asiatic), la o serie de date prestabilite (stil Bermuda) sau în orice moment pe durata contractului (stil american).
                  Acest câmp se aplică numai opțiunilor, warranturilor și certificatelor de drepturi (entitlement cerificates).
               
            
                  34
               
               
                  Tip de livrare
               
               
                  Se indică dacă instrumentul financiar este decontat fizic sau în numerar.
                  În cazul în care tipul de livrare nu poate fi stabilit la momentul executării, valoarea este „OPTL”.
                  Acest câmp se aplică numai pentru instrumentele financiare derivate.
               
            
                  
                     Instrumente financiare derivate pe mărfuri și certificate de emisii
                  
               
            
                  35
               
               
                  Produs de bază
               
               
                  Produsul de bază pentru clasa de active-suport, astfel cum se specifică în tabelul cu clasificarea instrumentelor financiare derivate pe mărfuri și certificate de emisii.
               
            
                  36
               
               
                  Subprodus
               
               
                  Subprodusul pentru clasa de active-suport, astfel cum se specifică în tabelul cu clasificarea instrumentelor financiare derivate pe mărfuri și certificate de emisii.
                  Câmpul trebuie completat cu un produs de bază.
               
            
                  37
               
               
                  Alt subprodus
               
               
                  Alt subprodus pentru clasa de active-suport, astfel cum se specifică în tabelul cu clasificarea instrumentelor financiare derivate pe mărfuri și certificate de emisii.
                  Câmpul trebuie completat cu un subprodus.
               
            
                  38
               
               
                  Tip de tranzacție
               
               
                  Tipul tranzacției, astfel cum este specificat de locul de tranzacționare.
               
            
                  39
               
               
                  Tip de preț final
               
               
                  Tipul de preț final, astfel cum este specificat de locul de tranzacționare.
               
            
                  
                     Instrumente financiare derivate pe rata dobânzii
                  
               
            
                  
                              —
                           
                           
                              Câmpurile din această secțiune ar trebui completate numai pentru instrumentele care au ca element-suport un instrument nefinanciar de tipul rate ale dobânzii.
                           
                        
            
                  40
               
               
                  Rata de referință
               
               
                  Numele ratei de referință.
               
            
                  41
               
               
                  Durată contract tip rată a dobânzii
               
               
                  În cazul în care clasa de active este de tip Rate ale dobânzii, acest câmp specifică durata contractului. Termenul se exprimă în zile, săptămâni, luni sau ani.
               
            
                  42
               
               
                  Moneda noțională 2
               
               
                  În cazul unor swapuri multivalutare sau valutare încrucișate, se specifică moneda în care este exprimat segmentul 2 al contractului.
                  În cazul opțiunilor de schimb (swaption) în care swapul-suport este multivalutar, se specifică moneda în care este exprimat segmentul 2 al swapului.
               
            
                  43
               
               
                  Rată fixă a segmentului 1
               
               
                  Se precizează rata fixă utilizată a segmentului 1, dacă se folosește o astfel de rată.
               
            
                  44
               
               
                  Rată fixă a segmentului 2
               
               
                  Se precizează rata fixă utilizată a segmentului 2, dacă se folosește o astfel de rată.
               
            
                  45
               
               
                  Rată variabilă a segmentului 2
               
               
                  Se precizează rata dobânzii utilizate, dacă se folosește o astfel de rată.
               
            
                  46
               
               
                  Durata segmentului 2 a contractului tip rată a dobânzii
               
               
                  Se precizează perioada de referință a ratei dobânzii, care este fixată la intervale prestabilite în raport cu o rată de referință de pe piață. Termenul se exprimă în zile, săptămâni, luni sau ani.
               
            
                  
                     Instrumente financiare derivate pe cursul de schimb
                  
               
            
                  
                              —
                           
                           
                              Câmpurile din această secțiune ar trebui completate numai pentru instrumentele care au ca element-suport un instrument nefinanciar de tipul curs de schimb.
                           
                        
            
                  47
               
               
                  Moneda noțională 2
               
               
                  Câmpul ar trebui completat cu moneda-suport 2 a perechii valutare (moneda unu va fi completată în câmpul 13, „Moneda noțională 1”).
               
            
                  48
               
               
                  Tipul FX
               
               
                  Tipul monedei-suport.